CFJJul 23rd 2007, 07:46 AMIets wat ekself graag dieper wil ondersoek, is hoekom kinders van die Here met tye so verskil van mekaar, dat dit onmin bring tussen hulle?
CFJAug 6th 2007, 07:51 PMHier is 'n paar idees waarmee ekself worstel...
Ek sal graag 'n persoonlike getuienis wil lewer, oor hierdie verskille tussen meesal, spesefiek Afrikaners, Gereformeerdes en Charismate of Pinkster. Dit is iets wat met myself gebeur het, soos wat ek blootgestel was aan die verskillende denkwyses binne spesifiek hoofstroom Protestantisme en BibleDatabase het bepaald baie daarmee te doen. Buite hierdie veld gaan mens kompromie� aan en kan mens nie verskille te gering ag nie. Dan is daar nog die Baptiste wat oorvleuel met beide hierdie denkwyses en 'n klein faksie in die IV/IW denkwyse asook 'n denkwyse soos die Adventiste sou ek graag reken. Uitgesluit soos ek dit sien is byvoorbeeld Jehova Getuies, Isrealvisie/-waarheid in die bre� gesien, Rooms Katolisisme, ZCC en enige ekstreme denkwyse, wat in een of ander -isme vasgevang is, ongeag die -isme, selfs binne Protestantisme. Help gerus as my definisie nie volledig is nie.
Ek is oortuig daarvan dat meeste verskille tussen hierdie groeperinge binne die hoofstroom Protestantisme, misverstande is, let wel meeste, nie noodwendig almal nie. V�rder is dit bloot my eie nietige waarneming wat uiteraard ook ontbreek aan die volheid, wat ons almal na soek, die volle waarheid in Christus is.
Ondersoek mens byvoorbeeld die doop, dan is die slotsom soos ekself dit gevind het, verbasend v�r van dit wat ons vleeslik kan doen. Hier is net 'n voorbeeld. In Hebre�rs 6 vers 2 staan daar byvoorbeeld in die Ou Afrikaanse Vertaling (wat ek verkies, maar ek lees die ander ook), "van die leer van die doop". In die Griekse taal word daar verwys na dope (Baptismos, Strongs 909), die korrekte vertaling behoort te wees, "van die leer van die dope" of "die verskillende vorms van die doop", soos die Nuwe Lewende Vertaling dit stel. Met dit ingedagte dat ons hier met 'n leer te doen het, wat van meer as een soort doop praat, moet mens miskien kyk wat word in die Skrif geleer. Daar is basies 4 dope wat uitstaan...
Die mens wat die reddingsweg beredeneer vanuit die menslike posisie, kan maklik die mens se aandeel hierin verwar met wat God bedoel het. Die mens wat hierdie weg beredeneer vanaf God se posisie, kan maklik 'n verkeerde beeld van God uitdra wat Hy nie noodwendig self so uitdra nie en wie se gedagtes, veel ho�r en meer verhewe is as ons s'n, dit ook heel moontlik anders sou doen as wat ons dit namens Hom wil doen.
En ons besit genadegawes wat verskil volgens die genade wat aan ons gegee is: is dit profesie, na die maat van die geloof; of bediening, in die werk van bediening; of wie leer, in die lering; of wie vermaan, in die vermaning; wie uitdeel, in opregtheid; wie 'n voorganger is, met ywer; wie barmhartigheid bewys, met blymoedigheid. (Rom 12:6-8)
Hierdie gawes besit alle mense, maar nie almal in dieselfde hoeveelheid nie. Wat hier verskil is die genade. As jy 'n slim mens is, dan kan jy verstandelik gesproke leringe leer wat oor die algemeen meer treffend gaan wees as die wat nie so slim is nie. As jy 'n ryk mens is kan jy meer uitdeel. So kan mens elke gawe gaan ondersoek en mens sal vind dat ons almal elke gawe hierbo in verskillende vorms het, soos wat God se genade dit bepaal het. Ek kan byvoorbeeld enige tyd wat dit sou gebeur, 'n broodjie vir 'n honger mens gee... jy kan te enige tyd iemand vermaan wat verkeerd handel. Dit is absoluut in jou eie hande, wat jy met hierdie gawe doen. Hierdie gawes is v�rder ook nie eksklusief nie, maar inklusief vir alle mense, nie net in die Christelike sfeer nie, maar oor die ganse mensdom. Moet dit dus nie begrawe nie, want dan kan die genade wat jy reeds het, van jou weggeneem word.
Die gawes van 1 Korinthi�rs 12
Daar is wel verskeidenheid van genadegawes, maar dit is dieselfde Gees; en daar is verskeidenheid van bedieninge, en tog is dit dieselfde Here; en daar is verskeidenheid van werkinge, en tog is dit dieselfde God wat alles in almal werk. Maar aan elkeen word die openbaring van die Gees gegee met die oog op wat nuttig is. Want aan die een word deur die Gees 'n woord van wysheid gegee, en aan die ander 'n woord van kennis vanwe� dieselfde Gees; aan 'n ander weer geloof deur dieselfde Gees, en aan 'n ander genadegawes van gesondmaking deur dieselfde Gees; aan 'n ander werkinge van kragte, aan 'n ander profesie, aan 'n ander onderskeiding van die geeste, aan 'n ander allerhande tale, aan 'n ander uitleg van tale. Maar al hierdie dinge werk een en dieselfde Gees wat aan elkeen afsonderlik uitdeel soos Hy wil. (1Kor 12:4-11)
Hierdie gawes is om mee te begin, eksklusief vir diegene wat onder die gesag van God se Gees staan. Dit is nie vir die ganse mensdom se gebruik bedoel nie. V�rder het nie een van ons, selfs al ken jy die Here, 'n inspraak om hierdie gawes te gebruik soos en wanneer jy wil nie. Dit verskil lynreg met die gawes van Romeine 12, in die sin, dat die menselike keuse nie die bepalende rol hier speel nie. Geen mens kan besluit, kyk, ek gaan jou nou genees van hierdie of daardie siekte nie. Geen mens kan sommer net in tale spreek soos en wanneer hulle wil nie. Hier werk God soewerein deur mense, soos en wanneer Hy dit goedvind. God sal v�rder ook net diegene gebruik, wat verantwoordelik met Romeine 12 se gawes omgaan. Mense wat hulle keuses verantwoordelik gebruik, sal altyd as bruikbare instrument in God se hande gebruik word. Hierdie gawes in 1 Korinthi�rs 12, verskil in hierdie opsig van Romeine 12 se gawes, dat diegene wat Romeine 12 hul eie maak, toegang deur Romeine 12 se gawes verkry tot 1 Korinthi�rs 12 se gawes, sonder dat hulle iets hoef te doen. Niks wat God doen is ook goedkoop nie, niemand kan toegang verkry na 1 Korinthi�rs 12 se gawes, sonder dat hulle die genade wat hulle reeds het deur Romeine 12, hul eie maak nie.
1 Korinthi�rs 12 is soewerein God se werking deur Sy Gees, waar Romeine 12 soewerein die werking van God se genade deur Sy skepsels is. Mens kan uit so hoek die mens se vry wil sien, sou mens vanuit Romeine 12 kyk (alhoewel vry wil, nie die beskrywendste terminologie is, om die mens se beperkte aandeel of gegewe vryheid te omskryf nie). Tog kan mens geen vry wil sien, uit die hoek van 1 Korinthi�rs 12 nie, absoluut geen vry wil nie. Dit is suiwer Gods se soewereine werking soos Hy dit behaag. Hier word net werktuie uitverkies soos toegang verkry deur Romeine 12. Ons sondes werk nie anders nie. Almal het 100% toegang om hul eie sondes, dit is sondesmet, voor God te bely en te laat staan, want almal het 'n gewete. Tog kan geen mens hom- of haarself losmaak van erfsonde nie, God alleen doen dit, Hy kies hier diegene soos Hy wil, soos toegang verkry deur die afl� van elkeen se eie sondesmet. Daar is ook 2 soorte gebede, die gebed van die gelowige en die gebed van die geloof. Daar is ook 2 soorte bekerings. Daar is 2 soorte gawes, 2 soorte Testamente , 2 soorte werkinge van die wet en so kan mens aangaan.
Dit wil vir my lyk, of die wyse waarop die Skrif onderskeid tref tussen hierdie 2 soorte werkinge, die werklike debat is. Op geen stadium wil ek hier beweer hier is nou een of ander maklike deurbraak gemaak nie, want mens kan dit nie s� nie, bloot omdat dit nie so eenvoudig is soos mens dit hier stel nie, mens weet dit, tog wonder ek soms of die mens dit nie te ingewikkeld maak nie. Hierdie vraag kom onwillekeurig by my op, hoekom is daar 2 soorte van elkeen van hierdie dinge wat mens genoem het? Is dit moontlik waar die misverstand ontstaan? Daar is 'n punt waar mens weet dit is nie 'n misverstand nie... dit is die ekstreme vorme van Calvinisme, bekend as Hiper-Calvinisme, waar die mens niks hoef te doen nie, nie eers sendingwerk nie, want God doen alles self... en dan ook die ekstreme vorm van Arminianisme... Pelagianisme, waar die mens sommer self alles kan kies en in beheer geplaas word.
14390876Aug 7th 2007, 08:51 AMEk stem saam.
As ons verhouding met God persoonlik is, dan is die Bybel, wat deur God geinspireer is ook `n persoonlike boek. Ma.w Jy kan die Bybel lees en antwoorde daarin in vind wat nie noodwendig van toepassing is op ander mense nie. Met dit in gedagte, is elke interpritasie van die Bybel wat veralgemeen word oor `n sekere groep mense (b.v `n kerk gemeente) ten beste maar net nutige informasie wat `n persoon op `n ander manier kan laat sien. `n Kerk diens gaan dus daaroor dat `n mens ander perspektiewe kry wat die mens nie normaalweg sou hoor nie, en dit inkorporeer by sy/haar, eie, persoonlike wandeling met God. Natuurlik is daar sekere basiese dinge waarmee ons kan saamstem. Maar my ervaaring gemeng met die manier waarop ek die Bybel verstaan, sal nooit heeltemal vereenselwig kan word met jou ervaarings en sienings nie.
Een van die redes waarom sulke verskille kan ontaard in onplesierige kat gevegte tussen christene, is omdat so baie mense nie regtig luister nie. Ek dink as ons leer om eers te luister, te hoor wat ander mense s�, en dan op `n liefdevolle manier jou siening met ander deel, kom `n mens baie verder. `n Mens kan dan eers uitvind waar mense saam stem (want alle Christene sal op sekere punte saamstem) en dan van daar af uitvind waar die kritieke punt van verskil is. Daarmee bedoel ek `n punt waar jy altyd fundimenteel met iemand anders gaan verskil. Dan moet ek besluit of die punt van verskil ernstig genoeg is dat ons iets daaraan moet doen (dit wil s�, as ons iets daaraan kan doen). Kom ek stel dit so voor. Stel bevoorbeeld ons kom by die punt waar ek s� iets is pienk en jy s� iets is blou. Duidelik verskil ons definisies van hoe iets lyk as dit blou of pienk is. Maak dit `n verskil aan my gesondheid/ toekoms/christenskap? Is dit iets wat ons deur logiese gebruik van die skrif kan uitklaar? Indien nie, sal ons nie dalk moet aanvaar dat ons nooit sal weet wie reg of verkeerd is tot dat ons in die hemel kom nie? Wat sou verwag ek van jou indien ek reg is? Sulke vrae is wat mens moet vra as mens verskil. Dit werk vir my.
Philip dTAug 7th 2007, 10:15 AMEk dink die ander belangrike feit is dat alle mense die skat dra in erdekruike. Sommige mense sal bv. s� iets is blou omdat hulle kleurblind is. Ek dink die uitdaging is om te besef dat mens altyd beskeie sal bly oor jou eie interpretasie en jou afhanklikheid van God sal erken. Die feit dat mense so kan verskil oor dinge is juis omdat die volmaake toestand waar ons verheerlikte liggame gaan h�, nog oppad is, en omdat ons nou nog net ten dele ken.
CFJAug 7th 2007, 11:08 AMPhilip en 143??... ai, kan nie nou die hele nommer onthou nie, dis nogal aardig om met 'n nommer te praat, :lol:
Een ding weet mens verseker, dit is dat mens jou nie kan voorstel hoe mens die waarheid in die Bybel kan ontdek sonder leiding van bo nie. Julle het beide dinge ges� wat ek graag op wil reageer, maar ek doen dit later.
ChildofJesusSep 27th 2007, 07:13 PMCFJ
Johannes 3:5 Jesus antwoord: Voorwaar, voorwaar Ek s� vir jou, as iemand nie gebore word uit water en Gees nie, kan hy in die koninkryk van God nie ingaan nie. (1953) - die 1983 vertaling se min of meer dieselfde.
oppiwebSep 27th 2007, 08:07 PMDalk help die skriffies om jou te antwoord Child of Jesus
Mat 19:25 Toe sy dissipels dit hoor, was hulle baie verslae en s�: Wie kan dan gered word?
26 Maar Jesus het hulle aangekyk en vir hulle ges�: By mense is dit onmoontlik, maar by God is alle dinge moontlik.
27 Daarop antwoord Petrus en s� vir Hom: Kyk, ons het alles verlaat en U gevolg. Wat sal daar dan vir ons wees?
28 En Jesus s� vir hulle: Voorwaar Ek s� vir julle dat julle wat My gevolg het, in die wedergeboorte wanneer die Seun van die mens op sy heerlike troon gaan sit, julle ook op twaalf trone sal sit en die twaalf stamme van Israel sal oordeel. ( sien Efe 2:6 onder aan )
29 En elkeen wat huise of broers of susters of vader of moeder of vrou of kinders of grond ter wille van my Naam verlaat het, sal honderd maal soveel ontvang en die ewige lewe be�rwe.
Efe.2:6 en saam opgewek en saam laat sit in die hemele in Christus Jesus
oppiwebSep 27th 2007, 08:52 PMDaar is verskillende geeste aan die werk, die hele 24/7 van die tyd! Hierdie geeste is nie altyd maklik om te onderskei nie aangesien hy hom voordoen as engel van die lig.
Om die kinders van God kragteloos te maak, is om hulle te laat glo dat die "saam met Hom regeer" eers iewers in die toekoms moet gebeur....die gevolg - dink maar self! Nou waarom wil ek nie byt aan die toekomsteige duisende jarige vrederyk nie is 1. God regeer reeds deur Sy vrede in my hart. ( Fil. 4:7 )
2. Die volgende skrif: 1 Kor. 15: 20 Maar nou, Christus is opgewek uit die dode; Hy het die eersteling geword van die wat ontslaap het.
Die FiladelfieerSep 28th 2007, 07:14 AMEk is bly oor die onderwerp van hierdie draad. Hierdie einste vraag is iets waarmee ek self worstel die afgelope paar dae. Somtyds moet ek skryf om orde te probeer kry in my gedagtes. Ek reken hierdie is een van daardie tye, so verskoon maar as dit effens deurmekaar is.....
Baie keer word kritiek teenoor die Christendom ge-opper oor die feit dat ons blykbaar, net soos die Afrikaner, net doodeenvoudig nie kan saamstaan of saamstem oor �n ding nie. Ek lees dat daar iets soos 33 000 Christen denominasies in die w�reld bestaan, en dat die getal by die dag groei. 33 000. �n Belaglike getal ? Christene kan nou maar net nie saamstem oor �n ding nie, en as daar nie rusie is, dan word daar afgestig. Dan sit ons met 33 001 denominasies...en so gaan dit aan .
As mens Handelinge gaan lees, dan kom mens agter dat selfs Petrus heel aan die begin die Evangelie-boodskap verkeerd verstaan het, en dit �n duidelike teken van God af gevat het om hom op die regte pad te kry.
Later kry Petrus en Paulus stry en hulle we� sky. Wedergebore Christene raas met Petrus omdat hy vir nie-jode preek.... die lys van voorbeelde uit die eerste kerke gaan aan en aan.
Duidelik is hier iets aan die gang. Hoekom is die Woord van God nie duidelik oor sekere aspekte van die Christen geloof nie ? Hoekom laat God dit toe dat mense op soveel verskillende maniere aan Hom glo en van Hom getuig ? Ek dink in hierdie laaste vraag l� ook die antwoord : Dit is God se Wil.
Laat ons mense toe om op hulle eie �talor-made� manier te glo, of wil ons elkeen in �n geloofsboksie druk wat by ons eie manier van glo pas ?
Philip dTSep 28th 2007, 08:03 AMEk sou s� die waarheid is absoluut, maar ons verstandelike verstaansvermo� is beperk en kan nie 'n volle greep daarop h� nie. Dit kom veral na vore in meer abstrakte begrippe (bv. wil, genade, geloof, almag, alomteenwoordigheid, ens). Dit hou verband met die volgende fasette:
1) Menslike logika neig daarna om reglynig of line�r te wees. Die natuurlike neiging is om alles oor God in die Bybel in 'n maklik hanteerbare, menslik logiese skema in te forseer. God is nie beperk tot menslike dimensies en menslike logika nie. God se logika l� op baie punte op 'n dieper dimensie / onpeilbare vlak. Ek sou versigtig wees vir enige teologie wat alles oor God en die Bybel in 'n vaste, rigiede menslike kategorie� probeer infroseer.
2) Die medium waarin ons kommunikeer en gebruik om ons verstaan van dinge uit te druk is taal. In terme van bybelse konsepte, is taal op sigself blote tekens en simbole wat ons gebruik om geestelike realiteite mee te beskryf. Taal beskik nie oor die inherente vermo� om 'n volledige greep
Ten diepste gaan dit vir my oor die dimensie van gees en vlees. Die vleeslike, aardse, menslike, redelike dimensie l� op 'n ander vlak as die dimensie van gees/Gees.
Maar daarmee s� ek nie mens moenie die geestelike in woorde probeer uitdruk nie. Ek s� ook nie dat woorde die geestelike realiteit wat dit beskryf minder waar maak nie. Ek s� bloot dat mens voortdurend bewus moet wees van die beperkings van menslike woorde. Omdat die waarheid van God en die Bybel eerstens in 'n geestelike dimensie bestaan en omdat menslike kategorie� beperk is en nie 'n 100% volledige weergawe daarvan kan gee nie, beteken egter nie dat alle standpunte geldig is of dat mens enige iets oor God kan s� nie.
14390876Sep 28th 2007, 10:25 AMek stem saam met die boonste poste. Filadelfieer, die intrerestante ding is, is dat dit nie is asof die w�reld meer verenig is as die kerk nie, en mense wat Christenskap aanval gebaseer op die volgelinge begaan `n denkfout. Hulle maak die aanname dat die volgers van `n beginsel, die waarheid van die beginsel afekteer. Daarom het die bekende Indiese leier, Gandhi een keer ges�: Ek sou `n Christen gewees het as dit nie was vir Die optrede van Christene nie" Die vraag wat ek nog oor wonder is wanneer `n mens besluit is die verskille tussen mense, groepe of kerke belangrik genoeg is dat dit `n mens verhot om langer in die groep te bly. As `n mens kyk na die reformasie. Ons is tog protestantse mense omdat daar mense was wat geprotesteer het teen die Katolieke Kerk. Ek stem nie saam met wat die Katolieke Kerk s� nie, maar was die verskil belangrik genoeg dat dit `n skeuring tussen die kerk geregverdig het?
oppiwebSep 28th 2007, 02:02 PMMark 3: 24 En as �n koninkryk teen homself verdeeld is, kan daardie koninkryk nie bly staan nie;
25 en as �n huis teen homself verdeeld is, kan daardie huis nie bly staan nie;
Dat daar soms 'n "verbittering" tussen broeders ontstaan omdat God hulle in verskillende rigtings wil stuur, soos deur Filadelfier genoem, ja, dan was die "verbittering" van korte duur tussen twee broeders en dit was God se wil dat dit so moes gebeur - God het 'n doel daarmee gehad. Ons moet onderskeid kan tref tussen organisasies wat as "kerk" bekend staan en tussen die "kerk". Persoonlik ken ek 'n hele paar honderd mense wat nie God liefhet nie, maar hulle "kerk"....onder hierdie spul sal daar verdeeldheid wees en teen die tyd is daar seker al 33002!
Ta-AnSep 28th 2007, 08:08 PMOns verskil in ons geloofs uitkyk want ons verstaan slegs ten dele..1 Kor 13:9 (http://bibledatabase.org/cgi-bin/bib_search/bible.cgi?BIBLE=1&BOOK=46&CHAP=13&SEARCH=jesus king lord&Read=Read&FIRST=OK&HV=9) Want ons ken ten dele en ons profeteer ten dele. 1 Kor 13:10 (http://bibledatabase.org/cgi-bin/bib_search/bible.cgi?BIBLE=1&BOOK=46&CHAP=13&SEARCH=jesus king lord&Read=Read&FIRST=OK&HV=10) Maar as die volmaakte gekom het, dan sal wat ten dele is, tot niet gaan. Hoekom??
1 Kor 13:12 (http://bibledatabase.org/cgi-bin/bib_search/bible.cgi?BIBLE=1&BOOK=46&CHAP=13&SEARCH=jesus king lord&Read=Read&FIRST=OK&HV=12) Want nou sien ons deur 'n spie�l in 'n raaisel, maar eendag van aangesig tot aangesig. Nou ken ek ten dele, maar eendag sal ek ten volle ken, net soos ek ten volle geken is. .
oppiwebSep 29th 2007, 09:42 AMGeliefde ACCM,
Van liefde gepraat, die liefde is outomaties die geregtigheid wat weer die ewige lewe is! (http://www.oppiweb.com/dirkmuller/index.php?option=com_content&task=view&id=17&Itemid=31) Op die pad van geregtigheid is lewe, en die rigting van di� pad is onsterflikheid. Spr.12:28
14390876Sep 29th 2007, 10:28 AMEk stem saam maar ek dink ook dit het te make met die sekularisasie van ons leef w�reld. Kerke (en hul lidmate) voel dikwels bedryg deur aanvalle van verskeie kante. Dit sluit in die evolusionitse, sekuler-humaniste, die post modernitse, "new age", mense wat "ense regte"bo alles stel, etc.
Ek dink moderne mense probeer dus hierdie belydenis skrifte opstel, soos jy s�, om hulle self te kan onderskei van ander. Juis omdat hulle sekerheid wil h�. Ek vestaan die behoefte, alhoewel ek met oppiweb saam stem. Ek wil nog steds meer opnies oor die reformasie hoor. Was die protestantse beweging weg van die Katolieke Kerk geregverdig?
14390876Sep 29th 2007, 10:29 AMEen ding weet mens verseker, dit is dat mens jou nie kan voorstel hoe mens die waarheid in die Bybel kan ontdek sonder leiding van bo nie. Julle het beide dinge ges� wat ek graag op wil reageer, maar ek doen dit later.
CFJSep 29th 2007, 01:15 PMCFJ, ek wag nog steeds vir die reaksie. Ek sal baie gentereseerd wees om te hoor wat jou reaksie is.
oppiwebSep 29th 2007, 02:52 PMWegbreeek van die katolieke was 'n goeie ding en meer as geregverdig volgens my. Ek glo nie in "groot kerk organisasies" nie en was die stigting van 'n protestantse dier geen hernuwing nie....aan die ander kant as mens een van die dienste kon bywoon daardie tyd, sou mens regtigwaar kon se, maar ek was nie daar daai tyd nie - wat ons nou het is net so erg!
CFJOct 1st 2007, 06:15 AMCFJ
Gal 2:20-21 Ek is met Christus gekruisig, en �k leef nie meer nie, maar Christus leef in my. En wat ek nou in die vlees lewe, leef ek deur die geloof in die Seun van God wat my liefgehad het en Homself vir my oorgegee het. (21) Ek verwerp nie die genade van God nie; want as daar geregtigheid deur die wet is, dan het Christus tevergeefs gesterwe.
Rom 4:2-5 Want as Abraham uit die werke geregverdig is, het hy iets om op te roem, maar nie teenoor God nie. (3) Want wat s� die Skrif? Abraham het in God geglo, en dit is hom tot geregtigheid gereken. (4) Maar aan hom wat werk, word die loon nie na guns toegereken nie, maar na verdienste; (5) aan hom egter wat nie werk nie, maar glo in Hom wat die goddelose regverdig, word sy geloof tot geregtigheid gereken.
So kan ons ook nie geregverdig word uit enige werk wat ons doen nie... en dit sluit die doop met water in. Persoonlik glo ek die konteks van die water in Johannes 3:5, wys nie op die doop nie, maar op die vleeslike geboorte. Mens moet kyk waaroor die gesprek tussen Jesus en Nikod�mus gehandel het...
Joh 3:3-8 Jesus antwoord en s� vir hom: Voorwaar, voorwaar Ek s� vir jou, as iemand nie weer gebore word nie, kan hy die koninkryk van God nie sien nie. (4) Nikod�mus s� vir Hom: Hoe kan 'n mens as hy oud is, gebore word? Hy kan tog nie 'n tweede keer in die skoot van sy moeder ingaan en gebore word nie? (5) Jesus antwoord: Voorwaar, voorwaar Ek s� vir jou, as iemand nie gebore word uit water en Gees nie, kan hy in die koninkryk van God nie ingaan nie. (6) Wat uit die vlees gebore is, is vlees; en wat uit die Gees gebore is, is gees. (7) Moenie jou verwonder dat Ek vir jou ges� het, julle moet weer gebore word nie. (8 ) Die wind waai waar hy wil, en jy hoor sy geluid, maar jy weet nie vanwaar hy kom en waarheen hy gaan nie. So is elkeen wat uit die Gees gebore is.
Aanvanklik het Jesus net ges� mens moet weer gebore word. Nikod�mus het dit nie verstaan nie en die res van die gesprek het gehandel oor die verskil tussen die vleeslike en geestelike geboorte. Dat dit op die doop met water kan dui is moontlik, maar dan moet mens in konteks gaan kyk na die werke wat die mens kan doen om gered te word en wat die Skrif daaroor s�. Eers dan kan mens die konteks begin verstaan en oor daardie rede maak dit vir my persoonlik meer sin dat dit handel oor mens se twee geboortes in hierdie lewe. Dit kan ook simbolies op die doop wys. Die vraag sal altyd wees, watter doop, daar is meer as een doop in die Skrif en daar is byvoorbeeld minstens 5 dope wat met presies dieselfde Griekse woord aangedui word, baptizo? Is dit die doop in Jesus se liggaam (1Kor 12:13), die doop met water (Mat 3:11), die doop met die Heilige Gees (Mat 3:11), die doop met vuur (Mat 3:11) of die kruisdood van Jesus (Luk 12:50)?
Gal 6:14-15 Maar wat my betref, mag ek nooit roem nie, behalwe in die kruis van onse Here Jesus Christus, deur wie die w�reld vir my gekruisig is en ek vir die w�reld. (15) Want in Christus Jesus het n�g die besnydenis n�g die onbesnedenheid enige krag, maar 'n nuwe skepsel.
Alhoewel baie nie die verband tussen die doop en besnydenis erken nie, glo ek wel dat daar 'n verband is. In Christus het n�g die doop met water n�g die ongedooptheid met water enige krag, maar 'n nuwe skepsel. Kyk waarop roem Paulus hier en kyk wat skryf hy...
Net voor Jesus gekruisig was, het Hy die volgende ges�...
Mar 10:38-39 Maar Jesus s� vir hulle: Julle weet nie wat julle vra nie. Kan julle die beker drink wat Ek drink, en gedoop word met die doop waarmee Ek gedoop word? (39) En hulle antwoord Hom: Ons kan. Maar Jesus s� vir hulle: Dis waar, die beker wat Ek drink, sal julle drink, en met die doop waarmee Ek gedoop word, sal julle gedoop word;
oppiwebOct 1st 2007, 07:52 AMChildof Jesus,
As daar al ooit iets op hierdie forum was wat my hart laat oorloop het met vreugde, dan is dit hierdie antwoord wat Jesus jou deur die diens van Sy dienskneg, broeder CFJ gestuur het! Enigste rede waarom ek nou hierdie eiertjie van my kant af kom le is omdat die Woord se dat mens kan gaan op die getuienis van twee of drie en ek jou wil aanmoedig om daardie Woord aan te neem asof uit die hart van God! Amen.
MeditatorApr 20th 2013, 06:56 PMEk grawe nou in die ou drade rond.:D
Die belangrikste en 'n groot troos vir my oor hierdie saak is hierdie gedeelte wat Paulus geskryf het: Volgens die genade van God wat aan my gegee is, het ek soos 'n bekwame boumeester die fondament gel�, en 'n ander bou daarop; maar elkeen moet oppas hoe hy daarop bou. Want niemand kan 'n ander fondament l� as wat daar gel� is nie, dit is Jesus Christus. En as iemand op di� fondament bou goud, silwer, kosbare stene, hout, hooi, stoppels— elkeen se werk sal aan die lig kom, want die dag sal dit aanwys, omdat dit deur vuur openbaar gemaak word; en die vuur sal elkeen se werk op die proef stel, hoedanig dit is. As iemand se werk bly staan wat hy daarop gebou het, sal hy loon ontvang; as iemand se werk verbrand word, sal hy skade ly; alhoewel hy self gered sal word, maar soos deur vuur heen. [1Kor 3:10-15] Elkeen kan maar aankarring soos hy wil en sy eie storie verkondig, maar as hy met die fondament karring, gaan God hom uithaal. Die oomblik wat iemand begin verkondig dat daar meer as een pad na God toe is, het hy groot moeilikheid. Daar is ouens wat dit al preek. (Carlton Pearson is een. Hier is 'n aanhaling uit een van sy boeke: "...the operative idea here is that there is a right and wrong theology -- a right God and a wrong God. But this is an invalid premise. All versions of God are the same thing: A HUMAN INTERPRETATION OF THE UNIVERSAL CONSCIOUSNESS.") Na my mening kan dit die onvergeeflike sonde wees, as die ou 'n wedergebore Christen is/was en boonop homself as 'n leermeester voorhou. Siele is vir God kosbaar en iemand wat 'n ander hel toe help, berokken Hom groot skade.
Het enigiemand dalk 'n ide� oor wat die kosbare goed is waarmee gebou word wat Paulus van praat? En wat is die hout, hooi en stoppels? Wat is die loon en watter skade kan iemand ly? Laasgenoemde dink ek handel oor loon en skade in die hemel.
Jis hierdie het verrykende implikasies en daar is baie interessante vrae wat hieruit voortspruit soos bv. Hoekom is Jesus die enigste weg? Om vir iemand te vertel, omdat die Bybel so s�, gaan nie werk nie. Wat dink julle is die rede? Daar moet 'n logiese verduideliking wees daarvoor.
Ben CronjeApr 20th 2013, 08:33 PMMeditator, jy het gaan diep grawe vir die draad...:lol:
Een van die redes, dink ek, hoekom daar so baie denominasies is, is omdat meeste "groeperings" nie verby hul "founding fathers" kan verby kyk nie. Byvoorbeeld, die Calviniste sal oor 'n nuwe verstaan s�, "Calvin het dit nie gesien nie, so ons sien dit ook nie". Die Lutherane s� "Luther het dit nie gesien nie, so ons sien dit ook nie", en so masjeer elke groepering op die tempo van sy eie drom....:hmm:
MeditatorApr 20th 2013, 09:53 PMMeditator, jy het gaan diep grawe vir die draad...:lol:
Wat het geword van die Handelinge kerk? God s� dan dat Hy nie verander nie. Sy woord verander nie. Wat gaan aan?
14390876Apr 24th 2013, 12:59 PMEk dink die rede daarvoor is dat die kerk te veel deel van die w�rld is en oop is vir komprimie. Kyk, om mense om ons te kan beryk met ons getuienis moet die kerk tot 'n mate in die stroom van die w�reld wees. Ons kan ons self nie so afsny en "heilig" hou dat ons nie meer dat ons mense afskrik nie. Ek dink dit us waar die kerk die meeste sukkel. Om daai balans te h� tussen heilig wees en toereikbaar.In 'n poging om meer mense na die kerk te lok, het die kerk daai standaard van heiligheid verloor. Wanneer mense deur swaar tye gaan moet die kerk die eerste een wees om sy hand op te steek en te s� "kom ons help." Ek dink eintlik hardop so ek is nie seker of dit alles sin maak nie.
Louwrens ErasmusApr 25th 2013, 07:41 AMMy soektog is na krag (dunamis). Christene praat en stry baie oor belangrike en minder belangrike goed, maar waar is die Jack Coe's, Smith Wigglesworths en John G Lakes van ons generasie? Ek kry so die gevoel dat God iets is wat almal oor teoretiseer en filosofeer. Daar is vele dogmas wat die afwesigheid van God se krag vandag probeer verklaar, maar al die verduidelikings is almal intellektueel onbevredigend.
MeditatorApr 27th 2013, 06:06 AMMiskien sal die artikel vir jou 'n bietjie lig werp op die onderwerp. Dit is redelik lank, so ek plaas maar die link na die artikel op my webtuiste. http://shamaministries.org.za/wp/moses-2-oor-grondbeginsels/moses-2-vers-6-hoe-verkry-ek-die-krag-van-god/
Louwrens ErasmusApr 27th 2013, 11:31 AMHi Meditator
Jy moet nie die artkel lees en dink dit is net vir mense wat selfsugtig na die HERE se krag soek nie. Dit is verseker nie die rede nie. By my Bybelskool kry ek dierbare mense wat verseker nie selfsugtig is nie, maar tog is die antwoord dieselfde vir almal. Die dunamis krag wat jy soek, kan slegs verkry word by die kruis. Daar is nie �n ander manier om dit te verkry nie. 1 Korinti�rs 12 beskryf wat die manifestasie van daardie krag gaan wees, en dit gaan verseker verskillend by elke persoon wees. My hele punt is dat jy moet verstaan wat by die kruis gebeur het, en wat dit vir ons beteken. Jesus het daar gesterf, en so moet ek ook sterf voordat ek kan beweeg in die gawes van die Heilige Gees. Ek het �n uittreksel uit �n ander artikel aangeheg wat dit verder bespreek.
My ondervinding is dat die persoon kom uit na �n oproep deur die prediker of soortgelyke persoon, en doen �n gebed om Jesus aan te neem. Daarna word hy geleer �n Christen doen nie die volgende nie: Rook, drink, steel, vloek, en nog baie ander moenies. Die persoon moet hard werk, bid, Bybel lees, dienste bywoon, sy tiende gee, en oor die algemeen net goed wees. Die persoon trou, kry �n goeie geleerdheid, �n goeie werk, dien die HERE deur Sondagskool, tienerkerk, helper of by wat ook al betrokke te raak. Die persoon maak sy kinders groot, tree af, en gaan dood.
Nou mag julle dalk vra maar wat is fout daarmee. Baie. Handelinge 1 vers 8 leer ons dat ons Krag sal ontvang wanner die Heilige Gees oor ons kom. Waar is di� Krag? Jou lewe is leeg sonder Krag. Kom ons kyk �n bietjie na ons eie lewe. Sukkel ons nog met sondes soos trots, skinder, jaloesie, eie geregtigheid, en onverdraagsaamheid wat ons nie los van kan kom nie. Hoe probeer ek die probleem oplos? Lees meer Bybel. Bid meer. Lees boeke wat belowe dat ek sal ophou met die sonde. Luister bandjies. As dit nie help nie gaan ons vir berading en word ons vertel om maar te volhard in gebed en vas. Wat leer die Bybel ons. Matt 10: 38 En wie sy kruis nie neem en agter My volg nie, is My nie waardig nie.
Die Bybel s� nie dat ons dit altyd maklik gaan h� nie. Dit gaan my iets kos. Dit gaan my kos om my kruis op te neem en te sterf. Ons sien altyd net die kruis as die kruis wat Jesus op gesterf het en so vir ons sondes betaal het. Ons sien net wat Hy vir ons gedoen het vir die vervulling van die verbond, maar ons sien nie die kruis as die plek waar ek ook my lewe moet gaan neerl� en Hom volg nie. Ons sien nie die kruis as iets wat ek moet opneem om Hom te volg nie. Ons kan nie weergebore word as ons nie eers sterf nie. Dit is onmoontlik om lewendig weergebore te word. Ek moet my eie lewe, my eie geregtigheid, my eie ek, gaan neerl� by die kruis, sodat ek in �n nuwe lewe kan opstaan, en Jesus dan volg. Wedergeboorte vereis dood. Dan sal ons gebed nie wees �HERE ek bring al my sondes na U toe. Sal u hulle asseblief vergewe, en dankie dat ek nou �n nuwe skepsel is�, maar sal my gebed wees �HERE Jesus ek kan myself nie red nie, ek vertrou U daarvoor. Daaroor l� ek nou my lewe voor U neer, en ontvang ek U gawe. Dankie dat U my red�. Dit is ook die eerste stap van geloof, omdat ek nou die HERE vertrou om my te red. Voordat ek gesterf het, is dit wat ek gedoen het godsdiens, maar nou is dit �n lewe neergel� tot eer en verheerliking van Hom, ons HERE Jesus.
Hoe weet ek of ek regtig gesterf het? Kom ons kyk gou na �n paar aspekte wat ons graag wil of nie wil hoor nie. Die godsdienstige persoon wil graag saam heers, maar wil nie suffer nie. Hy wil hemel toe gaan, maar hy wil nog steeds doen net wat Hy wil. Hy wil h� die HERE moet hom se�n, maar hy wil niks opgee nie. Hy sal kilometers ver ry om boodskappe van krag, voorspoed (blessings), ewige lewe, geestelike gawes en wat ook al na te luister, maar hy hou nie van boodskappe van self aflegging, onderwerping, oorgee en heiligmaking nie. Hoekom? Want ek wil nie sterf nie. Ek wil in beheer bly van my lewe.
Die geredde persoon s�, �Nie ek nie, maar Christus�. Hoekom? Kom ons kyk na Lukas. Lukas 9: 23 �As iemand agter My wil aankom, moet hy homself verlo�n en sy kruis elke dag opneem, en My volg.� So, ek moet myself elke dag verlo�n. Ek moet elke dag sterf. As ek nie sterf nie, kan ek nie ewig lewe nie. Wanneer ek ewig lewe, het die dood geen mag oor my nie. Wanneer ek iemand vra hoe sy verhouding met die HERE is, stel ek nie belang in wat die HERE 20 of 10 of 5 jaar of selfs 1 maand gelede gedoen het in jou lewe nie, maar wat was Sy invloed vandag in jou lewe. Was dit deur �n nuwe openbaring van Sy Woord, of die verhoring van �n gebed vandag, of dalk het Hy jou net bederf deur iemand wat jy mis oor jou pad te bring.
Ek het vroe�r ges� dat ek moet sterf. Maar waarvan moet ek sterf? Die mens bestaan uit �n gees, �n liggaam en �n siel. Die mens se siel, m.a.w. jou emosies, wil, en denke is gewoont daaraan om sekere dinge te doen, en aanvaar sekere gewoontes as normaal. Jou gees daarenteen, is min ontwikkel in wie of wat God is. So wanneer ons ons menslike natuur verruil vir �n Goddelike natuur, moet ons w�reldse gewoontes plek maak vir gewoontes wat God verheerlik. Dit beteken dus dat ek God moet koning maak in elke aspek van my lewe. Ek moet dus God se wette in my hart ontvang.
Ek moet verstaan wat dit beteken dat Hy my Middelaar is, m.a.w. Hy staan tussen my en God sodat God Hom sien en my kan kwytskeld. So is daar baie aspekte wat Hy homself wil openbaar aan ons, en waar ons Hom moet koning van maak, soos ons geneesheer, advokaat, regter, ons verlosser. Elke nuwe area waar ek Hom in ontdek, bou my geloof. Die Bybel leer ons ook dat dit onmoontlik is om God te behaag sonder geloof. So, ek moet elke aspek van my lewe gaan neerl� by die kruis, sodat ek in die plek daarvan Christus kan ontvang om die gewoonte of aspek van my lewe oor te neem.
Nou mag u dalk vra waaroor gaan alles. Matt. 5 48. �Wees dan volmaak soos julle Vader in die hemele volmaak is�. Hoe kry ek dit reg? Jesus het klaar die pad gewys met die nuwe verbond. Kom ons kyk gou na die geskiedenis.
	Ons vind nou ook dat ons naam verander, en daardeur ontvang ons Sy reputasie en outoriteit, terwyl Hy ons Sy litteken aanbied aan die kruis as �n permanente verbintenis.
Hoe word ek deel van die verbond? Deur die nagmaal te gebruik, die doop van die gelowige en die doping met die Heilige Gees wat die afsterwe van die ou mens, en die opstanding van die nuwe mens aandui. Want ek moet kies of ek deel wil word van die verbond. Nie my ouers, kerk of iemand kan vir my besluit nie. Ek moet my lewe gaan neerl� by die kruis. Johannes 3 vers 5 �Jesus antwoord: Voorwaar, voorwaar Ek s� vir jou, as iemand nie gebore word uit water en Gees nie, kan hy in die koninkryk van God nie ingaan nie. 6 Wat uit die vlees gebore is, is vlees; en wat uit die Gees gebore is, is gees. Romeine 6 leer ons wat die doop beteken. 1 � Wat sal ons dan s�? Sal ons in die sonde bly, dat die genade meer kan word? 2 Nee, stellig nie! Ons wat die sonde afgesterf het, hoe kan ons nog daarin lewe? 3 Of weet julle nie dat ons almal wat in Christus Jesus gedoop is, in sy dood gedoop is nie? 4 Ons is dus saam met Hom begrawe deur die doop in die dood, sodat net soos Christus uit die dode opgewek is deur die heerlikheid van die Vader, ons ook so in �n nuwe lewe kan wandel. 5 Want as ons met Hom saamgegroei het deur die gelykvormigheid aan sy dood, sal ons dit tog ook wees deur di� aan sy opstanding; 6 aangesien ons dit weet dat ons oue mens saam gekruisig is, sodat die liggaam van die sonde tot niet gemaak sou word en ons nie meer die sonde sou dien nie. 7 Want hy wat gesterf het, is geregverdig van die sonde. 8 As ons dan saam met Christus gesterf het, glo ons dat ons ook saam met Hom sal lewe, 9 omdat ons weet dat Christus, nadat Hy opgewek is uit die dode, nie meer sterf nie. Die dood heers oor Hom nie meer nie. 10 Want die dood wat Hy gesterf het, het Hy vir die sonde eens en vir altyd gesterwe; maar die lewe wat Hy leef, leef Hy vir God. 11 So moet julle ook reken dat julle wel vir die sonde dood is, maar lewend is vir God in Christus Jesus, onse HERE. 12 Laat die sonde dan in julle sterflike liggaam nie heers dat julle aan sy begeerlikhede gehoorsaam sou wees nie. 13 En moenie julle lede stel tot beskikking van die sonde as werktuie van ongeregtigheid nie, maar stel julleself tot beskikking van God as mense wat uit die dode lewend geword het, en julle lede as werktuie van geregtigheid in die diens van God. 14 Want die sonde sal oor julle nie heers nie; want julle is nie onder die wet nie, maar onder die genade. 15 Wat dan? Sal ons sonde doen, omdat ons nie onder die wet is nie maar onder die genade? Nee, stellig nie! 16 Weet julle nie dat aan wie julle julself as diensknegte tot beskikking stel om hom gehoorsaam te wees, julle diensknegte is van hom aan wie julle gehoorsaam is nie �f van die sonde tot die dood, �f van die gehoorsaamheid tot geregtigheid? 17 Maar ons dank God dat julle wel diensknegte van die sonde was, maar van harte gehoorsaam geword het aan die voorbeeld van die leer wat aan julle oorgelewer is, 18 en, vrygemaak van die sonde, het julle diensbaar geword aan die geregtigheid. 19 Ek spreek menslikerwys ter wille van die swakheid van julle vlees; want net soos julle jul lede diensbaar gestel het aan die onreinheid en wetteloosheid om wetteloos te wees, so moet julle nou jul lede diensbaar stel aan die geregtigheid tot heiligmaking. 20 Want toe julle diensknegte was van die sonde, was julle vry van die geregtigheid. 21 Watter vrug dan het julle toe gehad van die dinge waaroor julle jul nou skaam? Want die uiteinde daarvan is die dood. 22 Maar nou dat julle vrygemaak is van die sonde en diensbaar geword het aan God, het julle jul vrug tot heiligmaking en uiteindelik die ewige lewe. 23 Want die loon van die sonde is die dood, maar die genadegawe van God is die ewige lewe in Christus Jesus, onse HERE.�
As ons besef dat ons deel het aan Sy verbond met ons, sal ons ook die Krag weerspie�l wat ons as Christene kortkom, en doen wat Hy gebied. Die Krag kom van Hom en word ons s�n as deel van die verbond. Die Krag is dieselfde Krag as wat Jesus noem in Matteus 28 vers 18 dat alle mag aan Hom gegee is in hemel en op aarde. Dit is ook dieselfde Krag wat Jesus uit die dood opgerig het. Dit beteken dat dieselfde Krag en Mag wat Jesus besit aan ons bemaak is in die verbond.
Petrus verklaar dit as volg: �Immers, sy goddelike krag het ons alles geskenk wat tot die lewe en godsvrug dien, deur die kennis van Hom wat ons geroep het deur sy heerlikheid en deug, waardeur Hy ons die grootste en kosbare beloftes geskenk het, sodat julle daardeur deelgenote kan word van die goddelike natuur, nadat julle die verdorwenheid ontvlug het wat deur begeerlikheid in die w�reld is. (2Pe 1:3-4)
MeditatorApr 29th 2013, 04:35 PMHei Lourens
Ek verstaan presies wat jy s�. Kom ek probeer waarna ek soek op 'n ander manier verduidelik.
Hy het nie sy pa se hart geken nie. As hulle soggens net saam bietjie koffie gedrink en beskuit geeet het sou hy geweet het hoe sy pa voel. Hoe anders sou dit nie verloop het as hy ges� het, "Sjoe pa, ek het nie besef jy verlang so nie. Ek sal hom gaan soek en terugbring." Dan helder sy pa se gesig op. "Ag Ouboet, sal jy? Sal jy regtig? Jis ek sal so bly wees! Wat het jy als nodig vir die reis? Kom ons begin reelings tref!!"
Dit was egter nie wat gebeur het nie, n�. Hy daag heel dikbek by die huis op terwyl almal paartie hou en kla: "Ek het heeltyd die wet onderhou en jy het my niks gegee nie." Toe seg sy pa vir hom: "Ouboet, als wat ek het is joune. Jyt net nooit gevra nie!!"
Louwrens ErasmusApr 30th 2013, 08:08 AMMeditator
Ek dink elke persoon wil dit graag weet. Die HERE sal elke dag vir jou wys wat nodig is vir die dag, en as Hy jou dalk wil bederf, sal jy ook leer wat hy dalk in die toekoms vir jou sal h�. So ek dink'n persoon kyk maar na waar jy eendag gaan opeindig, en hopelik is dit vir elke persoon in die ewige lewe. Dit is maar waar ek eerste begin. Wanneer ek 200% oortuig is daarvan, dan kyk ek maar waar Hy my elke dag lei en leef ek my Christenskap uit, want dit is wat die mense lees, my lewe. En dan sal die HERE jou gebruik waar Hy wil elke dag. Ek verwys die mense maar na 'n opsomming van 'n boek wat ek jare terug gelees het, en wat Christenskap vir ons vergelyk met die wat orde soek in hulle lewe, en die wat elke dag verbaas is oor wat gebeur. Gaan lees dit daar, dit sal jou op 'n goeie wyse laat besluit wie jy eintlik is. As jy 'n pionier is, sal jy agterkom dit maak ientlik nie saak nie.
HenryApr 30th 2013, 05:29 PMHier is die link http://shamaministries.org.za/wp/settlers-and-the-pioneers/. Miskien het jy dit al gelees, maar ek lees dit nogsteeds baie, net om vir my rigting te gee.
Ta-AnApr 30th 2013, 06:17 PMHier is die link http://shamaministries.org.za/wp/settlers-and-the-pioneers/. Miskien het jy dit al gelees, maar ek lees dit nogsteeds baie, net om vir my rigting te gee.Nou hoekom is al die goeie goed inni Kaap :hmm: